user
Izinkundla zokuxhumana
12
Ukusebenzisa izinkundla zokuxhumana kuyinto ethandwa kakhulu kulezi zinsuku. Izinkundla
zokuxhumana ezifana no-Tik-Tok, no-Instagram, no-Facebook zisetshenziswa emhlabeni wonke
jikelele. Zikhona ezithandwa ngabantu abasha kanti ezinye zisetshenziswa ngabantu abasha
nabadala ngokufanayo.
Izinkundla zokuxhumana ziwusizo esikhathini esiphila kuso. Azigcini nje ngokuba yinto yokuqeda
isizungu ngokuxoxa nabangane noma ukudlala imidlalo, kodwa ziphinde zibe yindlela enhle
nesheshayo yokuthola ulwazi emhlabeni jikelele ngokucindezela inkinombo nje kuphela. Abantu
abasadingi ukuya ezitolo ukuyothenga amaphephandaba namaphephabhuku, noma ukuya
ku-inthanethi ukuyobheka izindaba ezisematheni. Abantu abaningi sebezwa izindaba ezintsha
ku-Twitter. Lo mthombo wolwazi ohleze ukhona uphakela nomkhakha wezemfundo ngoba abafundi
bayakwazi ukulusebenzisa ngokushesha ukuthola izifundo ezingabalekelela ezifundweni zabo.
Kodwa, kumele uqaphele. Kujwayelekile esikhathini samanje ukuthi kube khona abantu
abasabalalisa ‘izindaba mbumbulu’ okungaholela kwenkulu inkathazo. Ngakho-ke, kubalulekile
ukuthi abantu babheke futhi benze isiqiniseko sokuthi abakufundayo kuyiqiniso. Kulula ukufunda
indaba bese uyidlulisela kwabanye usebenzisa inkundla yezokuxhumana, okungenza uzithole
ususabalalisa indaba engelona iqiniso ungahlosile.
Kumele uqaphele ngemininingwane yakho ezinkundleni zikuxhumana ngoba baningi abantu
abazithole beyizisulu zobugebengu noma ukukhwabanisa. Isibonelo salokhu, sebebaningana
abantu ababike ukuthi bathenga izinto becabanga ukuthi basebenzisa izitolo ezisemthethweni,
kodwa bagcina bengazitholanga izinto abazithengile ngoba lezo zinkampani zingekho. Abantu
abasebenzisa izinkundla zokuxhumana kumele baqinisekise ukuthi imininingwane yabo ebalulekile
ivikelekile ngokuqonda kanye nokusebenzisa izilungiselelo ezifanele eziyimfihlo. Kumele ungafaki
yonke imininingwane yakho uma singekho isidingo. Kwesinye isikhathi awazi ukuthi ukhuluma
nobani futhi lokhu kungaba yingozi.
Kodwa, ukuxhumana nabanye ezinkundleni zikuxhumana kungadala amathuba. Abantu
bangakhangisa imikhiqizo yabo ukuze bathole imali noma baziphilise. Bangakhombisa amakhono abo
okungaheha nalabo abangagcina bebanika imisebenzi ezinkundleni ezifana no-LinkedIn. Imindeni
nabangane bayazi ukuthi kwenzekani ezimpilweni zabo ngokubuka izithombe namavidiyo abo,
baphawule noma bathumele imiyalezo. Abanye abantu bacabanga ukuthi sesilahlekelwe yikhono
lokuxoxa nabangane ngoba uthola abantu behlezi egumbini elilodwa kodwa bengakhulumisani
ngoba begqolozele omakhalekhukhwini babo. Kubalulekile ukuhlukanisa ngokufanele isikhathi
osichitha ezinkundleni zokuxhumana nokubhekana nabantu ubuso nobuso.
Akukhathaleki ukuthi ithini imibono yakho ngezinkundla zokuxhumana, zisetshenziswa kakhulu
emphakathini wanamuhla futhi aziyi ndawo. Kuliqiniso ukuthi kulukhuni ukucabanga ukuthi impilo
ingaba njani ngaphandle kwazo.

1. Ububi bokusebenzisa izinkundla zokuxhumana:


assistant
Ububi bezinkundla zokuxhumana:
1 Ukusabalaliswa kwezindaba ezingelona iqiniso / Kulula ukufunda indaba
bese uyidlulisela kwabanye, okungenza uzithole ususabalalisa indaba
engelona iqiniso ungahlosile
2 baningi abantu abazithole beyizisulu zobugengu
3 Awazi ukuthi ukhuluma nobani
4 sesilahlekelwe yikhono lokuxoxa / Zingenza singakwazi ukuxhumana
nabantu ubuso nobuso